27.7.2023.
4. solis.
LV
Eiropas Savienības Oficiālais Vēstnesis
C 264/17
Rīcības plāna izstrāde un pielāgošanās pasākumu īstenošana
Vadlīniju 4. solis palīdzēs — pielāgošanās risinājumus pārveidot par pielāgošanās pasākumiem; — izstrādāt pielāgošanās rīcības plānu; — sagatavoties īstenošanai ar pielāgošanās ceļiem.
Pielāgošanās rīcības plāns ierosinātos pielāgošanās risinājumus pārvērš konkrētos pielāgošanās pasākumos, ko var īstenot.
Kopumā plānā ir sīki izklāstīts, kas ir jāpaveic (arī kam un kad jāpaveic), vajadzīgie resursi, iedale un pieejamība.
Tāpēc pielāgošanās rīcības plāns ir neatņemama ikvienas pielāgošanās stratēģijas daļa, jo palīdz īstenot pielāgošanās pasākumus.
Rīcības plāns parasti aptver īsāku termiņu nekā klimatadaptācijas stratēģija, un to pārskata biežāk.
Tāpēc vienu klimatadaptācijas stratēģiju var īstenot ar vairākiem rīcības plāniem.
4.a solis.
Pielāgošanās rīcības plāna pamatelementi 4. piemērs.
Pielāgošanās integrēšana ūdens resursu apsaimniekošanā aizsardzībai pret plūdiem Izolā Vičentīnā, Itālijā Izola Vičentīna (Itālija) 2014. gadā parakstīja ES Mēru klimatadaptācijas iniciatīvu un tad sāka sava Pašvaldības ūdens resursu apsaimniekošanas plāna izstrādi, lai pielāgošanos klimata pārmaiņām integrētu savās ūdens resursu apsaimniekošanas rīcībpolitikās.
Plānā tika analizēts katrs sateces baseins, upe un ūdenstece, kas plūst caur pašvaldību, novērtējot to maksimālo ūdens caurplūdumu un plūdu viļņa lielumu ar dažādiem atkārtošanās periodiem (5, 10, 20, 30, 100, un 300 gadi).
Apzinātās kritiski svarīgās problēmas bija sākumpunkts, no kura plānot prevencijas un sagatavotības pasākumus, kā arī aptuveni 50 precīzus aizsardzības pasākumus, piemēram, šādus: i) apsaimniekošanas un uzturēšanas regulatīvā satvara pieņemšana attiecībā uz maziem privātiem grāvjiem; ii) patlaban tiek ierīkota viena no trim plānotajām ūdens aizturēšanas vietām; iii) 10 ha lielas izmēģinājuma teritorijas izraudzīšanās, lai simulētu, kā kokaugiem klātu platību saglabāšana var uzlabot pašvaldības teritorijas noturību pret applūšanu un zemes nogruvumiem.
— Īstenošanas soļi un pieejas, ņemot vērā klimata pārmaiņu ietekmes nenoteiktību īstermiņā (21. gs.
30. gadi), vidējā termiņā (21. gs.
50. gadi) vai ilgtermiņā (22. gs. sākums).
Rīcības plānu var strukturēt pielāgošanās ceļos, kuros ikviena pielāgošanās risinājuma īstenošanas shēma secīgi uzskaita pasākumus, kas īstenojami, lai sasniegtu pielāgošanās virsmērķi.
Līdz ar to pielāgošanās ceļi atgādina lēmumu koku, un, tā kā pasākumus var īstenot pakāpeniski, dod iespēju rīcībpolitiku plānot elastīgi.
Ar klimatu saistīti ekstrēmi laikapstākļu noteikumi vai izmaiņas prognozētajā nākotnes klimatā var likt iedarbināt izskatīšanas mehānismu, lai noskaidrotu, vai kāds pielāgošanās ceļš joprojām ved uz pielāgošanās mērķi.